  Виталий Пронин Сьӧлта черкогуртысь участковойёс ӝегатӥзы лушкаськыны яратӥсь почтальонэз. 27 аресъем нылкышно почталэн ёзаз тыршем 9 толэзь ӵоже. Та дыр куспын со лушкаськем 22 сюрс манет тыр: калыкез газет-журналъёслы гожтылэм, нош уксёзэ кисыяз капыръям. Подписчикъёс доры, валамон, та изданиос вуиллямтэ. Лушкаськемез медаз шараяськы шуыса, нылкышно ужысьтыз кошкем но чиптэм-чаптэм ышем. Но югдурез утисьёслэсь со пегӟыны ӧз быгаты: сое ӝегатӥзы но та учыръя уголовной уж ӝутӥзы. Суд пуктэмъя, со 2 арлы пытсэт сьӧры шедьыны быгатоз.Наталья Седова Туспуктэм: deita.ru Теги: кылкутон почтальон  